Virginijus Šimoliūnas

Virginijus Šimoliūnas (g. 1951 m. liepos 25 d. Kelmėje) – Lietuvos dailininkas, tapytojas, pedagogas.

 Biografija 
1974 m. baigė Šiaulių pedagoginį institutą.

Nuo 1974 m. Vilniaus gamyklos „Elfa“ dizaineris, projektavo magnetofonus „Tonika 10“, „Inkaras“. Vėliau Šiaulių televizorių gamyklos dizaineris. Nuo 1980 m. Šiaulių pedagoginio instituto (nuo 1997 m. Šiaulių universitetas) Menų fakulteto Dizaino katedros dėstytojas, docentas. Virginijus Šimoliūnas. Šiaulių Povilo Višinskio viešoji biblioteka Be to, „Gražinos dizaino studija“, „SSP grupės“ dizaineris.

Nuo 1992 m. Lietuvos dailininkų sąjungos narys.

 Kūryba 
Nuo 1979 m. dalyvauja miesto, respublikinėse bei tarptautinėse parodose. Surengė apie keturiolika personalinių parodų. Dailininko darbų yra prestižiniuose interjeruose Lietuvoje ir užsienyje. Paskutiniu metu dirba grafinio dizaino srityje. Svarbesni darbai: sukūrė firmų „Venta“, „Arkada“, „Liumenas“ firminį stilių, parduotuvių „Elva“, „Moteriški drabužiai“ vizualinę reklamą, nutapė paveikslus „Jūra“ (1983 m.), „Poza atostogoms“ (1992 m.), „Kryžius“ (1992 m.) ir kt.

 Bibliografija 
 Šrifto ABC, 1995 m.

 Šaltiniai 

Kategorija:Lietuvos tapytojai
Kategorija:Lietuvos dizaineriai
Kategorija:Lietuvos pedagogai